Un bărbat a ajuns la spital, în urma unui accident rutier produs la Târgu Jiu. Din primele verificări efectuate de polițiștii ajunși la fața locului, a reieșit faptul că un bărbat, în vârstă de 64 de ani, din Târgu Jiu, în timp ce conducea un autoturism pe strada 16 Februarie, a acroșat un pieton, în vârstă de 68 de ani, din Ciuperceni, care se angajase în traversarea străzii.
În urma accidentului a rezultat rănirea pietonului, care a fost transportat la spital, în vederea acordării de îngrijiri medicale de specialitate.
Conducătorul auto deținea permis de conducere corespunzător și nu se afla sub influența băuturilor alcoolice.
Polițiștii au întocmit un dosar de cercetare penală, pentru săvârșirea infracțiunii de vătămare corporală din culpă.